Összefoglalás az 6. tanulmányról

Pozitív gondolkodás
Fil. 4:8.
„Továbbá, Atyámfiai, amik csak igazak, amik csak tisztességesek, amik csak igazságosak, amik csak tiszták, amik csak kedvesek, amik csak jó hírűek; ha van valami erény és ha van valami dicséret, ezekről gondolkodjatok”
A bennünket körülvevő világból áradó és bennünket befolyásoló információk feldolgozásának folyamata komoly szerepet kap a lelki és testi problémáink kialakulásában. A Biblia tanítása szerint is kapcsolat van a gondolataink, a cselekedeteink  és az egészségünk között. A pszicho-szomatikus problémák terén ja​vulás állhat be, ha az ember képes felismerni és megváltoztatni a pontatlan vagy helytelen feltételezéseket, gondolatokat és magatartásformákat. A helyes gondolkodási szokások nemcsak az egészségünket erősítik, hanem a tisztesség és a jóság felé is vezetnek bennünket. 
A negatív gondolkodás sok esetben Sátán kísértéseként jelenik meg, akinek az a szándéka, hogy elszakítson bennünket Istentől. Éppen ezért minden keresztény első kötelessége, hogy Isten segítségével megtanulja felis​merni ennek a folyamatnak az első lépéseit, mert ha a helytelen gondolatoknál időzik, azok elkerülhetetlenül bűnbe fogják sodorni. Meg kell tanulni felismerni a helytelen reakciót kiváltó gondolato​kat, hogy azonnal el tudjunk azoktól fordulni, elménket pedig mással foglaljuk le. Gondolatainkat irányítsuk szent dolgok felé, hogy azok mindig tiszták és igazak le​gyenek, mert csak a helyes gondolkodás jelent biztonságot mindenki számára.

A negatív gondolatok rengeteg szenvedést válthatnak ki, még mások gondolkodására is ártalmas lehet! Ha nem vagy jókedvű és boldog, akkor inkább ne beszélj az érzéseidről, ne vess árnyat má​sok életére! Lehangoló él​ményeid helyett inkább gondolj a Krisztus nevében igényelhető erőre. A pozitív gondolkodás érdekében elhatározhatjuk, hogy naponta olvassuk Isten Igéjét, megtanulhatunk igeverseket, majd elmélkedhetünk felette, így ápolva magunkban a tiszta és építő gondolkozást. Az imádkozás is egy mód arra, hogy gondolatainkat távol tartsuk attól, ami baj​ba keverhetne. Amíg Istennel beszélünk, addig semmi esélye annak, hogy gondolata​ink a bűn területére tévedjenek, vagy kilátástalannak tünne előttünk a jelen és a jövő.
Noha Sá​tán nem tud a gondolatainkban olvasni, de tetteinket látja, hallja szavainkat, és mivel már olyan régen ismer bennünket, ezért képes a jellemünk gyenge pontjait kihasználva előkészíteni a kísértéseit. Ha viszont teret biztosítunk Krisztusnak a szívünkben és a gondolatainkban, akkor védelmet élvezünk a kí​sértéstől, és lelki áldásokat nyerünk. Ha gondolataink Istennél időznek, akkor az iste​ni szeretet és hatalom irányítja őket. Ezért fontos, hogy azokból a szavakból éljünk, amelyek Krisztus ajkáról származnak. A lelki küzdelmek idején kísértést je​lenthet az, hogy nehezen tudjuk elhessegetni a helytelen gondolatokat. Ilyenkor könnyebb, ha elmegyünk valahová, vagy más tevékenységbe kez​dünk, jó társaságot keresünk. A változtatás idején imádkozzunk sokat, és igye​kezzünk megerősödni!

Legtöbb esetben azon​ban a tudatunk legmélyén egyedül mi döntjük el, mire fogunk gondolni. Egy szempillantás alatt más gondolatra lehet váltani, egyszerűen csak meg kell hoznunk a döntést. Éljünk ezzel az Isten által biztosított lehetőséggel.

